|  |
| --- |
|   OPĆINA NEGOSLAVCI |

 Vukovarska 7

 32239 Negoslavci

KLASA: 406-03/19-01/01

URBROJ: 2196/06-01-19-03

Negoslavci, 26. kolovoza 2019. godine

Temeljem članka 302. stavak 1. i članka 283. Zakona o javnoj nabavi (''Narodne novine'' broj 120/16.), načelnik Općine Negoslavci donio je 26. kolovoza 2019. godine

O D L U K U

**o odabiru ekonomski najpovoljnije ponude u postupku javne nabave**

**novog kombiniranog stroja (traktora) za održavanje javnih površina**

I.

Ovom Odlukom utvrđuje se da Općina Negoslavci, Vukovarska 7, 32239 Negoslavci, OIB: 22641575931, kao javni naručitelj u postupku javne nabave male vrijednosti ''Nabava novog kombiniranog stroja (traktora) za održavanje javnih površina'', koji se vodi pod evidencijskim brojem NMV 1-19, odabire ekonomski najpovoljniju ponudu ponuditelja Agro-Honor d.o.o., Kralja Tomislava 82, 31300 Beli Manastir, OIB: 82775399135, s cijenom ponude u iznosu 319.900,00 kuna (bez PDV-a) te ukupnom cijenom ponude od 399.875,00 kuna (s PDV-om) i ukupno 100 bodova.

 II.

Prema članku 306. stavku 2. Zakona o javnoj nabavi rok mirovanja se ne primjenjuje.

Po izvršnosti ove Odluke s odabranim ponuditeljem sklopit će se ugovor o javnoj nabavi.

**Obrazloženje**

Danom slanja poziva na nadmetanje 30. srpnja 2019. godine u Elektronički oglasnik javne nabave Republike Hrvatske, pod brojem 2019/S 0F2-0030954, Općina Negoslavci kao javni naručitelj, pokrenula je postupak javne nabave male vrijednosti ''Nabava novog kombiniranog stroja (traktora) za održavanje javnih površina'', koji se vodi pod evidencijskim brojem NMV 1-19.

Procijenjena vrijednost nabave je 320.000,00 kuna (bez PDV-a).

Postupak javne nabave proveden je temeljem članka 86. stavka 1. Zakona o javnoj nabavi kao otvoreni postupak javne nabave.

Temeljem članka 283. Zakona o javnoj nabavi kriterij za odabir ponude je ekonomski najpovoljnija ponuda:

1. Cijena ponude => 90 bodova
2. Rok isporuke => 10 bodova

Do isteka roka za dostavu ponuda 20. kolovoza 2019. godine u 09:00 sati zaprimljena je ponuda ponuditelja Agro-Honor d.o.o., Kralja Tomislava 82, 31300 Beli Manastir.

U postupku pregleda i ocjene pristigle ponude utvrdeno je da je ista u potpunosti sukladna Dokumentaciji o nabavi i ocijenjena je kao valjana, te se ista odabire kao ekonomski najpovoljnija ponuda s ostvarenih 100 bodova, a što je vidljivo iz Zapisnika o pregledu i ocjeni ponuda koji je prilog ove Odluke.

Sukladno članku 301. stavak 5., 6. i 8. Zakona o javnoj nabavi ova Odluka sa zapisnikom o pregledu i ocjeni ponuda objavit će se u Elektroničkom oglasniku javne nabave Republike Hrvatske, pri čemu se dostava smatra objavljenom istekom dana objave.

Prema članku 307. stavku 1. točka 3. Zakona o javnoj nabavi, ova Odluka postaje izvršna dostavom odluke ponuditelju.

Sukladno navedenom odlučeno je kao u izreci.

**UPUTA O PRAVNOM LIJEKU**

Protiv ove Odluke može se izjaviti žalba Državnoj komisiji za kontrolu postupaka javne nabave u roku od deset dana od dana primitka ove Odluke u odnosu na postupak pregleda, ocjene i odabira ponude. Žalba se izjavljuje Državnoj komisiji za kontrolu postupaka javne nabave u pisanom obliku, a dostavlja se neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu. Žalba koja nije dostavljena naručitelju u roku žalbe smatra se nepravodobnom.

 Općinski načelnik:

 Dušan Jeckov, ing.

Dostaviti:

1. Ponuditeljima objavom u Elektroničkom oglasniku javne nabave Republike Hrvatske
2. Odjel za financije
3. Pismohrana

Prilog:

* Zapisnik o pregledu i ocjeni ponuda